Peppiina

Peppiina on suomalainen naisen etunimi. Se on pidentymä nimestä Peppi.

Peppiina on Suomessa uudehko nimi, joka on tullut käyttöön 1900-luvun jälkipuoliskolla. Digi- ja väestötietoviraston etunimitilastoon on syyskuuhun 2021 mennessä kirjattu noin 1 110 tämännimistä naista. Eniten Peppiinoja on syntynyt 2000-luvun ensimmäisellä vuosikymmenellä.

Peppiina-nimeä ei ole otettu almanakkaan, mutta se esiintyy Helsingin yliopiston virallisessa kissojen nimipäiväkalenterissa. Siinä Peppiinan (ja Pepin) nimipäivä on 1. huhtikuuta.

Lähteet

Aiheesta muualla
 Etunimien taivutus: Peppiina (Kotimaisten kielten keskuksen verkkojulkaisu)

Etunimet